Forslag til RÅDETS FORORDNING om ændring af forordning (Euratom) nr. 2587/1999 om bestemmelse af, hvilke investeringsprojekter der skal meddeles Kommissionen i henhold til artikel 41 i traktaten om oprettelse af Det Europæiske Atomenergifællesskab (forelagt af Kommissionen)

BEGRUNDELSE

1. INDLEDNING

Formålet med Euratom-traktaten, der blev undertegnet i 1957, var at skaffe Det Europæiske Fællesskab en alternativ kilde til indenlandske energiforsyninger for at bremse den voksende afhængighed af olie fra Mellemøsten. Traktaten skulle sætte Europa i stand til at udvikle sin tekniske kunnen og skaffe sig midlerne til at udnytte kerneenergien til civile formål (f.eks. elproduktion). Fælles udnyttelse af ressourcerne (teknisk kunnen, infrastruktur, finansiering og kontrol) skulle omsættes i hurtigere fremskridt for færre penge.

I denne forbindelse anså man store investeringer for nødvendige for at nå traktatens mål, særlig for at bygge og vedligeholde nye kernekraftværker. Fællesskabet - og specifikt Kommissionen - fik derfor under Euratom-traktatens afsnit II, kapitel 4, til opgave at stimulere og lette samordnede investeringer på det nukleare område. Med dette formål offentliggør Kommissionen for det første regelmæssigt vejledende programmer, som navnlig udstikker mål for fremstilling af kerneenergi og angiver, hvilke typer investeringer der er nødvendige for at nå målene. For det andet gennemgår Kommissionen medlemsstaternes investeringsprogrammer og tilkendegiver sine synspunkter på alle de aspekter af investerings projekterne, som vedrører Euratom-traktatens mål. Således har Kommissionen hidtil gennem gået 240 investeringsprojekter, hvor den har kontrolleret både deres værdi og deres forene lighed med traktaten. Der er tale om investeringer på over 400 mia. EUR, hvortil Fælles skabets budget har bidraget med 2,9 mia. EUR. Dette har bidraget til Fællesskabets erhvervs udvikling med det resultat, at kernekraftværker på Fællesskabets område nu dækker 35% af dets elbehov.

Den 6. november 2002 godkendte Kommissionen en pakke af foranstaltninger på det nukleare område for omsider at tilvejebringe en fælles, helhedspolitik for nuklear sikkerhed og forsyningssikkerhed. Pakken bestod af en udredning og, ikke mindst, to direktivudkast, det ene om sikkerhed og det andet om affaldsforvaltning. Kommissionen godkendte disse to forslag den 30. januar 2003.

For det første foreslog Europa-Kommissionen en fælles fremgangsmåde på sikkerheds området, idet den godkendte forslaget til rammedirektiv om fastsættelse af de grundlæggende forpligtelser og generelle principper vedrørende sikkerheden i nukleare anlæg under drift og nedlæggelse [1]. Et af direktivets mål er at sikre tilstrækkelige midler til finansiering af nedlæg gelsen af nukleare anlæg. Tanken er, at der skal være penge nok, til at nedlæggelsesarbejdet kan udføres på vilkår, der sikrer, at befolkningen og miljøet beskyttes mod ioniserende stråling. Som det betones i Kommissionens meddelelse om nuklear sikkerhed i Den Europæ iske Union, også godkendt den 6. november 2002, bør det absolut forhindres, at man kommer i den situation, at nedlukningen af et nukleart anlæg ikke kan påbegyndes som planlagt, ikke gennemføres efter de rette procedurer eller må opgives undervejs som følge af manglende midler [2].

[1] KOM(2003) 32 endelig.

[2] KOM(2002) 605 endelig, s. 16.

For det andet godkendte Kommissionen et forslag til rådsdirektiv (Euratom) om forvaltning af brugt nukleart brændsel og radioaktivt affald [3]. Forslaget, hvis formål der redegøres for i meddelelsen, giver forrang til geologisk deponering af affald, som anses for den sikreste bortskaffelsesmetode, man kender på nuværende tidspunkt. Derudover bemærkes det, at der bevilges for få midler til forskning og affaldshåndtering. For eksempel foreslås det i artikel 6, at Kommissionen skal tage hensyn til medlemsstaternes fremskridt mod opfyldelsen af de mål, der er opstillet for håndtering af radioaktivt affald, når den giver tilladelse til et eller flere depoter for de forskellige former for radioaktivt affald.

[3] KOM(2003) 32 endelig.

Denne interesse for sikkerheden ved nukleare anlæg og den stigende vægt, der offentligt lægges på affaldshåndtering og nedlæggelse af nukleare anlæg, bør afspejles, når Kommis sionen drøfter og fremlægger sit synspunkt på investeringsprojekter, som den får meddelelse om, i overensstemmelse med Euratom-traktatens afsnit II, kapitel 4, særlig artikel 43.

På denne baggrund bliver det stadig vigtigere, at Kommissionen under gennemgangen af investeringer i den nukleare sektor undersøger, om de personer eller virksomheder, der gennemfører investeringsprojekterne, sikrer og garanterer varetagelsen af disse sikkerheds principper og -mål.

Derimod er det ikke umuligt, at den kommende udvidelse med nye medlemsstater fra Øst- og Centraleuropa vil gøre støtte fra Fællesskabet eller fra de enkelte lande til nukleare investeringer mere relevant igen, ikke mindst med det formål at nå visse sikkerhedsmål. På denne baggrund og for at sikre en samordnet udvikling af investeringsaktiviteterne på det nukleare område bliver det stadig vigtigere, at Kommissionen gennemgår disse nukleare investeringsprojekter i lyset af Euratom-traktatens mål. Er investeringerne ikke nødvendige for at nå Euratom-traktatens mål, eller er de mere vidtgående end hvad målene lægger op til, eller medfører offentlig finansiering af dem konkurrenceforvridning på det indre marked eller fare herfor, berører denne forordning ikke anvendelsen af EF-traktaten.

Vedlagte forslag om at ændre Rådet forordning 2587/1999 indføjer derfor en bestemmelse, der skal lette Kommissionens opgaver i forbindelse med nukleare investeringer på baggrund af den hastigt fremadskridende realisering af det indre elmarked.

2. MÅL

Den fælles fremgangsmåde vedrørende nukleare anlægs sikkerhed, der fremhæves som en målesætning i Kommissionens nye pakke, indebærer også øget gennemsigtighed på området. For at kunne varetage sine beføjelser må Kommissionen derfor allerede i en tidlig fase, f.eks. når den får meddelelse om investeringsprojekter, undersøge, om disse sikkerhedsprincipper og -mål opfyldes. Derfor bør personer og virksomheder, der indsender meddelelse om et investeringsprojekt, også oplyse Kommissionen om planerne for nedlæggelse af det anlæg, der skal opføres, og om planerne for håndtering af brugt brændsel og radioaktivt affald fra anlægget. Kommissionen vil så allerede i denne tidlige fase kunne yde sit bidrag og i relevante tilfælde drøfte alle sikkerhedsaspekter ved det pågældende projekt med anlægsinde haverne. Den vil endda i givet fald kunne forslå justeringer af eventuelle mangelfulde planer.

For det andet vil den fælles fremgangsmåde for nuklear sikkerhed kræve, at Kommissionen har forudsætningerne for at drøfte alle aspekter af nedlæggelsesprojektet med de berørte nuk leare virksomheder, når nedlæggelsesplanen skal bringes til udførelse, jf. Euratom-traktatens artikel 42. For at fremme dette mål bør alle aspekter af projekter for investering i nedlæggelse af anlæg meddeles Kommissionen med henblik på at garantere den nukleare sikkerhed. Kommissionen bør defor også kunne drøfte disse nedlæggelsesprojekter. Denne mulighed skul le kunne øge gennemsigtigheden, og navnlig sætte Kommissionen i stand til at vurdere, om Fællesskabet sikkerhedsmæssige målsætninger opfyldes i fuld udstrækning, forud for slutfasen i anlæggets levetid.

Endelig skal det noteres, at udførelsen af Kommissionens opgaver vedrørende nukleare investe ringer har givet opmuntrende resultater gennem de sidste fire årtier. Derfor må der skaf fes større gennemsigtighed på dette område, således at Kommissionen kan varetage sine opgaver med at lette og samordne de nukleare investeringer på baggrund af Euratom-trak tatens mål (især sikkerhed). Gennemsigtigheden bør således øges ved krav til de nukleare virk somheder om, at de ud over de oplysninger, de allerede leverer nu, skal forsyne Kom missionen med detaljerede data om metoderne for finansiering af investeringsprojekterne og om privat og offentlig finansiering.

3. OVERSIGT OVER EKSISTERENDE FORSKRIFTER

3.1. Euratom-traktatens bestemmelser

Efter Euratom-traktatens artikel 1 har Fællesskabet til opgave gennem skabelsen af de nød vendige betingelser for den hurtige dannelse og udvikling af en kerneenergiindustri at bidrage til højnelse af levestandarden i medlemsstaterne og til udvikling af forbindelserne med andre lande. I artikel 2 specificeres denne opgave nærmere, og herunder påpeges nødvendigheden af at lette investeringer og, særlig ved at støtte virksomhedernes initiativ, sikre oprettelsen af så danne væsentlige nukleare anlæg, som er nødvendige for kerneenergiens udvikling i Fælles skabet.

Euratom-traktatens kapitel 4 (artikel 40 til 44) rummer bestemmelser om et sæt instrumenter, som skal gøre det muligt at sikre, at disse opgaver og målsætninger varetages.

Artikel 40 giver Kommissionen til opgave at stimulere og lette en koordineret udvikling af investeringer på kerneenergiens område. For at løse disse opgaver offentliggør Kommissionen regelmæssigt programmer af vejledende karakter, især vedrørende målsætning for fremstilling af kerneenergi, og de investeringer af enhver art, som deres gennemførelse indebærer.

Derpå giver artikel 41 til 44 Kommissionen mulighed for at gennemgå investeringsplanerne i medlemsstaterne og tilkendegive sine synspunkter.

Ifølge artikel 41 skal personer og virksomheder i den nukleare sektor meddele Kommissionen deres investeringsprojekter.

Artikel 42 og 43 fastlægger procedureregler. Ifølge traktatens artikel 42 skal investerings projekterne meddeles Kommissionen og gives den pågældende medlemsstat til orientering inden en nærmere bestemt frist. Ifølge artikel 43 skal Kommissionen gennemgå projekterne, drøfte dem med virksomhederne og meddele den pågældende medlemsstat sit synspunkt.

Endelig kan Kommissionen i henhold til artikel 44 med medlemsstaternes, personernes eller virksomhedernes tilladelse offentliggøre de investeringsprojekter, der er blevet meddelt den.

3.2. Afledt ret

Udførelsen af disse opgaver reguleres i forordninger om, hvilke oplysninger Kommissionen skal have og hvordan.

I 1999 blev de eksisterende regler forenklet og listen over, hvilke nukleare investeringer Kommissionen skal have meddelelse om, ajourført ved vedtagelsen af Rådet forordning (Euratom) nr. 2587/99. Efter denne forordning skal:

i. personer eller virksomheder, som beskæftiger sig med nukleare aktiviteter, give Kommissionen meddelelse om investeringsprojekter, hvis omkostninger ligger over de grænseværdier, der er anført i forordningens bilag

ii. meddelelsen om projekterne indeholde nærmere specificerede oplysninger (f.eks. produkternes art, de samlede omkostninger, som direkte kan henføres til projektet, varighed mv.)

iii. de berørte personer eller virksomheder meddele de væsentligste karakteristika ved investeringsprojekter med henblik på nedlæggelse af anlæg, hvis omkostningerne overstiger visse grænseværdier; i dette tilfælde kræves der ikke meddelelse til Kommissionen om de detailoplysninger, der henvises til i punkt ii). Desuden behøver Kommissionen i disse tilfælde ikke drøfte projekterne som anført i Euratom-traktatens artikel 43.

Dertil kommer Kommissionens forordning 1209/2000, hvor proceduren for meddelelse af investeringsprojekter til Kommissionen i overensstemmelse med Euratom-traktatens artikel 41 blev detaljeret yderligere. Efter denne forordning skal de relevante oplysninger forelægges Kommissionen ved hjælp af en formular, der er gengivet i et bilag til forordningen. Heri forlanges det bl.a., at meddelelsen til Kommissionen skal indeholde oplysninger om det samlede udgiftsbeløb, der direkte kan henføres til projektet, og om dets finansieringsmetoder.

4. FORSLAGENE

For at øge gennemsigtigheden og sætte Kommissionen i stand til at foretage en forsvarlig gen nemgang af de nukleare investeringsprojekters forhold til traktatens mål (særlig de sikker heds mæssige) har Kommissionen brug for følgende oplysninger, som Rådets forordning 2587/1999 ikke nu forlanger indsendt:

1. Meddelelse til Kommissionen om planerne for håndtering af brugt brændsel eller radioaktivt affald, der opstår ved gennemførelse af det investeringsprojekt, som der indsendes meddelelse om, i den fase, hvor investeringerne planlægges, jf. Euratom-traktatens artikel 42. Meddelelsen skal også indeholde den pågældende persons eller virksomheds planer for nedlæggelse af det anlæg, der skal investeres i.

2. Meddelelse til Kommissionen af alle nødvendige oplysninger om investeringer i hele brændselskredsløbet, specielt hvad angår projekter for nedlæggelse af anlæg. I sin nuværende form kræver forordning 2587/1999 kun, at anmeldelsen af investerings projekter vedrørende nedlæggelse af anlæg anfører projekternes væsentligste karak te ristika. Desuden er det ikke nødvendigt at drøfte dem med de berørte personer eller virksomheder efter proceduren i traktatens artikel 43. Derfor har Kommissionen ikke hidtil gennemgået nedlæggelsesprojekter i alle detaljer. I de kommende årtier får nedlæggelsesplaner imidlertid større og større betydning, og derfor forekommer det vigtigt, at Kommissionen også undersøger disse investeringsprojekters forhold til Eura tom-traktatens mål i alle detaljer. Investeringsprojekter, der har til formål at nedlægge anlæg, bør således gennemgås efter de samme regler krav som projekter for andre aktiviteter i brændselskredsløbet.

3. Meddelelse om finansieringsmetoder, herunder både offentlig og privat finansiering. Der er forskellige grunde til at forlange disse oplysninger:

Skal Kommissionen kunne 1) lette en koordineret investerings ud vikling på kerneenergiens område i henhold til Euratom-traktatens artikel 40 og 2) vejlede om, hvilke typer af investeringer, gennemførelsen af målene for fremstilling af kerneenergi indebærer. I denne forbindelse har Kommissionen brug for at vide om og hvordan medlemsstaterne støtter investeringer, og hvordan denne støtte passer ind i de eksisterende støttemekanismer på fællesskabsplan (f.eks. Euratom-lån, forskningsstøtte, fællesforetagender). Det er såle des vigtigt, at Kommissionen letter samordning af investerings ud vik lingen ved at sikre sam spil mellem national støtte og støtte fra Fællesskabet. Dertil kommer, at Kommissionen på baggrund af sådanne oplysninger i sine periodiske vejledende programmer kan frem sætte specifikke henstillinger om finansieringsmetoderne.

5. KONKLUSION

Det foreslås således, at Rådets forordning 2587/1999 ændres. De foreslåede ændringer går ud på:

1. at forlange, at anmeldelser af investeringer oplyser om planerne for håndtering af brugt brændsel eller radioaktivt affald med oprindelse i det investeringsprojekt, som der indsendes meddelelse om, samt om planerne for nedlæggelse af anlægget

2. at forlange, at anmeldelser af investeringsprojekter, der har til formål at nedlægge anlæg, indeholder alle de samme oplysninger, som kræves med henblik på drøftelse af andre investeringsprojekter i resten af brændselskredsløbet

3. at forlange, at personer og virksomheder medtager oplysninger om offentlig og privat finansiering i deres meddelelser om investeringer efter Euratom-traktatens artikel 43.

Forslag til RÅDETS FORORDNING om ændring af forordning (Euratom) nr. 2587/1999 om bestemmelse af, hvilke investeringsprojekter der skal meddeles Kommissionen i henhold til artikel 41 i traktaten om oprettelse af Det Europæiske Atomenergifællesskab

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 41,

under henvisning til forslag fra Kommissionen [4],

[4] EUT C

og ud fra følgende betragtninger:

1) I Rådets forordning (Euratom) nr. 2587/1999 [5] fastlægges det, hvilke investeringspro jek ter der skal meddeles Kommissionen i henhold til artikel 41 i Euratom-traktaten. Kommissionens forordning (EF) nr. 1209/2000 [6] fastlægger procedurerne for opfyldelsen af de forpligtelser, som Euratom-traktatens artikel 41 pålægger personer og virksom heder.

[5] EFT L 315 af 9.12.1999, s. 1.

[6] EFT L 138 af 9.2.2000, s. 12.

2) Skal Fællesskabets sikkerhedsmålsætninger opfyldes, er det af afgørende betydning, at Kommissionen får mulighed for at gennemgå virksomhedernes planer for nedlæggelse og planer for brændsels- og affaldshåndtering i forbindelse med det projekterede anlæg. Dette skulle give Fællesskabet mulighed for at følge nøje op på sikkerheds målet fra et tidligt tidspunkt.

3) Farer fra ioniserende stråling kan også opstå under nedlæggelse. For at opnå gennemsigtighed om, hvordan nedlæggelsesprojekterne gennemføres, bør Kommis sio nen også råde over detaljerede data om investerings projekter, der går ud på at nedlægge anlæg. Kommissionen bør kunne drøfte disse projekter med virksomheden og tilkendegive sine synspunkter over for den berørte medlemsstat. Dette bør og så give Kommissionen mulighed for at kontrollere, om sikkerhedsmålene og Fæl les ska bets sikkerhedsregler er på vej til fuldt ud at blive opfyldt inden slutfasen i anlæggets driftsperiode.

4) Investeringer i hele det nukleare brændselskredsløb, herunder affaldshåndtering og nedlæggelse af anlæg, er i deres helhed forudsætninger for en korrekt og ansvarlig drift af den nukleare industri.

5) Finansieringen af investeringsprojekter i den nukleare sektor er et vigtigt punkt i Kommissionens gennemgang af projekterne på baggrund af Euratom-traktatens formål. Sådanne oplysninger har hidtil ikke altid været til rådighed eller ikke været tilstrækkelig detaljerede i meddelelserne fra personer eller virksomheder i henhold til forordning (Euratom) nr. 2587/1999. For at sikre, at alle aspekter af investeringsprojekter, der er relevante efter Euratom-traktaten, bliver vurderet, må Kommissionen råde over de nødvendige oplysninger. Det betyder, at det i nærmere detaljer må fastlægges, hvordan der kan indføres mere gennemsigtighed i gennemgangen og vurderingen af disse projekter.

6) Dertil kommer, at det ifølge Euratom-traktatens artikel 40 er Kommissionens opgave at fremme og lette en koordineret udvikling af investeringerne på kerneenergiens område. Med dette formål offentliggør Kommissionen programmer af vejledende karakter, især vedrørende produktionsmål for kerneenergi og de investeringer af enhver art, som kræves til at nå den.

7) For at lette en sam ord net investeringsudvikling har Kommissionen også brug for at vide, hvordan investeringsprojekterne finansieres. Dette er vigtigt for at sikre det nødvendige samspil mellem offentlig støtte fra medlemsstaterne og fra Fællesskabet. Derfor må Kommissionen have rådighed over detaljerede data om finansieringsmetoderne for investerings projekterne. I oplysningerne bør anføres beløb og de detaljerede finansieringsmetoder for både privat og offentlig finansiering.

8) Er investeringerne ikke nødvendige for, eller går de ud over Euratom-traktatens formål, eller medfører offentlig finansiering af dem konkurrencefordrejning på det indre marked eller fare herfor, berører denne forordning ikke anvendelsen af EF-traktaten.

9) Forordning (Euratom) nr. 2587/1999 bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (Euratom) nr. 2587/1999 foretages følgende ændringer:

1. Artikel 1 affattes således:

"Artikel 1

1. Personer og virksomheder, som beskæftiger sig med industriaktiviteter, der er anført i traktatens bilag II, giver inden for tidsfristerne i traktatens artikel 42 Kommissionen meddelelse om investeringsprojekter, der har til formål:

a) at skabe produktionskapacitet

b) at opretholde produktionskapaciteten, både kvantitativt og kvalitativt

c) direkte at øge produktionskapaciteten

d) direkte at øge produktiviteten

e) at forbedre produktionens kvalitet

f) at oprette anlæg til håndtering af brugt brændsel eller radioaktivt affald, herunder behandling, midlertidig eller endelig oplagring og/eller bortskaffelse

g) at nedlægge anlæg.

Projekter som anført i første afsnit, litra a) til litra f), der henhører under en af de industrisektorer, der er opført i kolonne I i tabellen i bilaget, meddeles, hvis deres omkostninger overstiger det til svarende beløb i kolonne II i tabellen i bilaget, hvor der er tale om nye anlæg, og det tilsva rende beløb i kolonne III i tabellen i bilaget, hvor der er tale om udskiftninger og ændringer.

Projekter som anført i første afsnit, litra g), meddeles, hvis omkostningerne overstiger det tilsvarende beløb i kolonne III i tabellen i bilaget.

2. Projekter vedrørende nye anlæg til alle typer reaktorer og til alle formål og projekter vedrørende udskiftning, om bygning, modernisering eller effektforøgelse af sådanne anlæg, hvortil om kost ningerne er lavere end grænseværdierne i tabellen i bilaget, samt projekter vedrørende nedlæggelse af anlæg, hvortil omkostningerne er lavere end grænseværdierne i kolonne III i tabellen i bilaget, kan meddeles frivilligt ved blot at afgive en erklæring, der oplyser om projekterne i hovedtræk. Det er ikke nødvendigt at anvende proceduren i artikel 43."

2. Artikel 3 ændres således:

a) Litra b) affattes således:

"b) de samlede omkostninger, som direkte kan henføres til det pågældende projekt, og finansieringsmetoden, inklusive både privat og offentlig finansiering. I meddelelsen skal også anføres beløbet for og de nærmere vilkår for den private eller offentlige finansiering.".

b) Som litra e) indsættes:

"e) planerne for håndtering af brugt brændsel eller radioaktivt affald, der opstår ved gennemførelse af det investeringsprojekt, som der indsendes meddelelse om, samt planerne for nedlæggelse af anlægget."

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...]

På Rådets vegne

Formand [...]

KONSEKVENSANALYSE

FORSLAGETS KONSEKVENSER FOR VIRKSOMHEDERNE, HERUNDER ISÆR SMÅ OG MELLEMSTORE VIRKSOMHEDER (SMV)

Forslag til forordning om ændring af Rådets forordning (Euratom) nr. 2587/1999 af 2. december 1999 om bestemmelse af, hvilke investeringsprojekter der skal meddeles Kommis sionen i henhold til artikel 41 i traktaten om oprettelse af Det Europæiske Atomenergi fællesskab.

Dokumentreferencenummer

KOM(2003) ... endelig af

Forslaget

1. Hvorfor er der i betragtning af nærhedsprincippet behov for en EF-lovgivning på området, og hvad er hovedformålet?

Der sigtes mod forskellige mål:

- Indførelse af øget gennemsigtighed i Kommissionens gennemgang af investerings projekter i den nukleare sektor på baggrund af traktatens sikkerhedsmål.

Forordningen vedrører et område, hvor Euratom-fællesskabet har enekompetence. Derfor må bestemmelserne fastsættes på fællesskabsniveau. Forordningen begrænser sig til det nødven dige minimum for at nå disse mål og går ikke ud over, hvad der er nødvendigt herfor.

Konsekvenser for virksomhederne

2. Hvem berøres af forslaget?

Forslaget vil berøre personer og virksomheder inden for de industrisektorer, som er nævnt i Euratom-traktatens bilag II, jf. Euratom-traktatens kapitel IV (artikel 40 til 44), som er forordningens primære rets grundlag. De skal give Kommissionen meddelelse om de pågældende investeringsprojekter.

- Hvilken erhvervssektor berøres?

Alle personer og virksomheder inden for de industrisektorer, som er nævnt i Euratom-traktatens bilag II, og som gennemfører investeringsprojekter vedrørende nye anlæg samt udskiftninger og ændringer som anført i tabellen i rådsforordningens bilag.

- Hvilke virksomhedsstørrelser er der tale om? (Hvor stor er koncentrationen af små og mellemstore virksomheder?)

Personer og virksomheder inden for den nukleare sektor. Erfaringerne viser, at meddelelser om disse projekter ikke indsendes af små og mellemstore virksomheder.

- Er de berørte virksomheder koncentreret i bestemte regioner i Fællesskabet?

Nej.

3. Hvilke foranstaltninger skal virksomhederne træffe i henhold til forslaget?

De personer og virksomheder, der har pligt til at indsende meddelelse om investerings projekterne i henhold til artikel 41, vil give Kommissionen meddelelse om beløb og finan sieringsmetoder vedrørende investeringsprojekterne og udtrykkelig nævne eventuelle offent lige midler, herunder direkte eller indirekte tilskud til det pågældende investerings projekt.

4. Hvilke økonomiske virkninger forventes forslaget at få?

Forslaget får hverken virkninger for beskæftigelsen, investeringerne, oprettelsen af nye virksomheder eller virksomhedernes konkurrenceevne.

5. Indeholder forslaget foranstaltninger, der tager højde for små og mellemstore virksomheders særlige situation (lempeligere eller særlige krav)?

Nej.

Høring

6. Liste over de organisationer, som er hørt om forslaget, og en kortfattet redegørelse for deres væsentligste synspunkter

Før forslaget forelægges for Rådet vil det blive fremsendt til Det Europæiske Økonomiske og Sociale Udvalg med henblik på udtalelse.